jkorsvik/nowiki_second_scrape_merged huggingface dataset:
Taklevatnet

Taklevatnet er en innsjø i Gulen kommune i Sogn og Fjordane. Det har et areal på 0,58 km² og drenerer et nedbørfelt på 3,07 km². Taklevatnet har utløp til Sognefjorden via Midttakleelva. Taklevatnet er regulert og er hovedmagasin for Takle kraftverk. Høyeste regulerte vannstand er 294,2 meter over havet, og laveste regulerte vannstand er 288,4 moh. Magasinvolumet er 3,5 millioner m³.Vatnet er blant de største innsjøene i Gulen kommune. Det er omgitt av bjørkeskog og lynghei. De grunneste partiene ligger i sørenden, og her fantes de beste fiskeplassene i tiden før vatnet ble regulert i 1942. Før utbyggingen hadde vatnet også en strandsone med grus og sand, men denne er blitt vasket bort etter at vannet har vært regulert i så lang tid.


== Fiske ==
Før Takle kraftverk ble bygget i 1942 hadde Taklevatnet et godt aurefiske, men etter reguleringen har fisket gått gradvis tilbake. Det siste året det ble rapportert fiskefangst var i 1985, og i 1990 ble vatnet ansett som fisketomt. En viktig årsak er at reguleringen har hindra fisken i å komme seg fram til gytebekkene. I tillegg til effekten av reguleringen anses det også at sur nedbør har bidratt til at aurebestanden er borte.I senere år har det vært satt ut fisk i vatnet, men ennå i 2004 var tettheten av aure relativt lav.


== Referanser ==
Midttakleelva

Midttakleelva (også kalt Takleelva) er ei elv i Gulen kommune i Sogn og Fjordane. Den har utspring fra Taklevatnet og faller derfra ned den bratte dalsida og løper sammen med elva fra Takledalen. Etter samløpet renner elva nordover til munningen i Sognefjorden ved Takle, 5 km vest-nordvest for Brekke. Elva er 2,2 kilometer lang (4,1 kilometer regnet fra kildene sør for Taklevatnet), og har et nedbørfelt på 7,35 km². Middelvannføringen ved munningen er 0,87 m³/s.
Midttakleelva er utbygd til kraftproduksjon i Takle kraftverk, som utnytter fallet fra Taklevatnet ned til kote 72. I forbindelse med Samlet plan for vassdrag ble det vurdert en større utbygging av vassdraget, som ville medført overføring av vann fra Storelva, økning av reguleringshøyden i Taklevatnet til 15 meter, og bygging av en ny kraftstasjon nede ved Sognefjorden. Men dette prosjektet ble imidlertid oppgitt og den nye kraftstasjonen ble bygget på samme sted som før og uten nye reguleringer.
Ved elva nede ved Takle ligger Vassbruksmiljø Takle, med ei restaurert stampemølle som benytter elva som drivkraft til framstilling av filt og vadmel.


== Referanser ==
Kunståret 1615

Kunståret 1615 er en oversikt over hendelser, fødte og avdøde kunstnerpersonligheter i 1615.


== Hendelser ==


== Malerier ==


== Fødsler ==
25. januar - Govert Flinck - nederlandsk maler i den nederlandske gullalderen (død 1660)
Georg Daniel Schultz, nederlandsk maler (død 1683)
Pietro Santi Bartoli, italiensk maler og gravør (død 1700)
Alfonso Boschi - italiensk maler i barokken som hovedsakelig arbeidet i Firenze (død 1649)
Giovanni Fulco - italiensk maler som utmerket seg spesielt i fremstillingen av barn (død 1680)
Salvator Rosa - italiensk barokkmaler, poet og trykkmaker (død 1673)
Zha Shibiao – kinesisk landskapsmaler og kalligraf fra Anhui (død 1698)
Jacob van Moscher - nederlandsk maler(død 1655)
Hu Zao, kinesisk maler som hadde sitt virke under Qing-dynastiet og regnes som en av «de åtte mesterne fra Nanjing» (død 1681)
ca. 1615 - Joris van der Haagen - nederlandsk maler (død 1669)
ca. 1615 - Jacob Peter Gowy - flamsk barokkmaler av Ikaros flukt (død 1661)
ca. 1615 - Luca Forte - italiensk maler av stilleben i Napoli (død 1670)
1615/ 1620 - Pieter de Ring - nederlandsk maler kjent for sine overdådige og prangende stilleben (død 1660)


== Dødsfall ==
4. mars - Hans von Aachen - tysk maler i manierismenn (født 1552)
23. desember - Bartolomeo Schedoni, italiensk maler (født 1578)
Cherubino Alberti eller Borghegiano, italiensk gravør og maler (født 1553)
Farrukh Beg – persisk Mughal maler som arbeidet ved hoffet til Muhammad Hakim (født 1545)
Francesco Stringa - italiensk hoffmaler for hertug Ranuccio I Farnese (født 1578)


== Referanser ==


== Eksterne lenker ==
(en) 1615 in art – kategori av bilder, video eller lyd på Commons
Hendrik Lindepuu

Hendrik Lindepuu (født 11. november 1958 i Mõisaküla) er en estisk oversetter og dramatiker.Han har utdannelse fra videregående skole i Viljandi 1981 og har arbeidet som låsesmed og brannmann. Fra 1991 til 1996 arbeidet han i bibliotek i Helsingfors. Etter 1996 har han vært frilanser. Han har vært medlem av den estiske forfatterforeningen Eesti Kirjanike Liit siden 1996.
Hans oversettelser fra polsk har vært tema i tidsskriftene Looming (1997) og Vikerkaar (1998). Han har fått flere priser, blant annet Estlands kulturfonds litteraturpris 2009.


== Referanser ==
Kunståret 1611

Kunståret 1611 er en oversikt over hendelser, fødte og avdøde kunstnerpersonligheter i 1611.


== Malerier ==
Frans Hals maler Jacobus Zaffius, hans første kjente maleri.


== Fødsler ==
15. mars - Jan Fyt, flamsk dyremaler og etser (død 1661)
17. april - Simone Pignoni, italiensk maler i barokken (død 1698)
Charles Alphonse du Fresnoy, fransk maler (død 1665)
Jan van den Hoecke, flamsk maler og tegner fra Antwerpen (død 1651)
Pietro Testa - italiensk kunstner i høybarokken (død 1650)
Antonio de Pereda - spansk maler i barokken (død 1678)
Giovanni Battista Bolognini - italiensk maler og gravør i barokken (død 1668)
Giovanni Francesco Cassana - italiensk portrettmaler i barokken (død 1691)
Baldassare Franceschini - italiensk maler av fresker fra seinbarokken (død 1689)
Diego Quispe Tito - peruansk maler, leder av Cuzcoskolen innen maleri (død 1681)
Francesco Guarino - italiensk maler som malte i fjellområdene øst for Napoli kalt Irpinia (død 1651/1654)
Francesco Quaini - italiensk maler innen barokken (død 1680)
1611/1612 - Hendrick Cornelisz. van Vliet, nederlandsk maler (død 1675)
ca. 1611 - Fra Bonaventura Bisi, italiensk maler i barokken (død 1662)
ca. 1611 - Sebastiano Mazzoni, italiensk som malte med en uløst dynamisme og fra vanskelige perspektiver (død 1678)


== Dødsfall ==
August - Bartholomeus Spranger, nordlig flamsk maler, tegner og etser innen manierismen (født 1546)
Luigi Benfatto - italiensk maler, nevø av Paolo Veronese (født 1551)
Sun Kehong - kinesisk landskapsmaler, kalligraf, og poet (født ca. 1533)
Camillo Mariani - italiensk billedhugger i den tidlige barokken (født 1565)
Anton Möller, polsk/tysk maler og tegner (født 1563)
Barthélemy Prieur - fransk billedhugger (født ca. 1536)
Marco Vecellio - italiensk maler, nevø av Titian (født 1545)
ca. 1611 - Jan Soens, nederlandsk maler fra 's-Hertogenbosch (født ca. 1547)
ca. 1612 - Ludovico Buti, italiensk maler som for det mest arbeidet i Firenze (født 1560)


== Referanser ==


== Eksterne lenker ==
(en) 1611 in art – kategori av bilder, video eller lyd på Commons
Vi gjorde det sjøl

Vi gjorde det sjøl er det første offisielle albumet til rapgruppa Nabolaget. Det ble utgitt i 2008.


== Sporliste ==
«Intro»
«Vi gjorde det sjøl»
«Putt dem opp»
«Frøken Nydelig» (med Oda Felicia)
«Sjampis» (med Spira)
«Du lik itte meg» (med Spira)
«Min dag» (med Spira)
«Slik det går»
«Klar nå» (med Spira)
«Lenge sia» (med Spira)
«Familieprat»
«Damn Homie» (med Spira)
«Gata mi» (med Spira)
«Dirty Dance» (med Spira)
«Love Me or Leave Me»
«Uttafor» (med Spira)
«Min sang» (med Hege Øversveen)
Bleiken stasjon

Bleiken stasjon er en stasjon på Gjøvikbanen. Den ligger på Bleiken i Brandbu i Gran kommune og ble åpnet som stoppested 1901, ett år før Gjøvikbanen ble fullført. 1914 ble stoppestedet oppgradert til stasjon, denne var betjent til 1985. 1987 ble stasjonen nedgradert til holdeplass med lastespor.


== Litteratur ==
Nils Carl Aspenberg, Trond Børrehaug Hansen, Øyvind Reisegg (2009). Gjøvikbanen. Baneforlaget. s. 87–89. ISBN 978-82-91448-48-0. CS1-vedlikehold: Flere navn: forfatterliste (link)
Thor Bjerke, Finn Holom (2004). Banedata 2004. Hamar / Oslo: Norsk Jernbaneklubb/Norsk Jernbanemuseum. s. 148–149. ISBN 82-90286-28-7. 
Aasmund Dahl, red. (1992). NSBs bygningsregistrering: Oslo distrikt: Gjøvikbanen. 1. NSB Arkitektkontoret. s. 245–250. 


== Eksterne lenker ==
(no) Bane NORs informasjonsside om Bleiken stasjon
(no) Bleiken stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Gjøvikbanen
Per Arne Strandbakken

Per Arne Strandbakken (født 17. mars 1967 i Larvik) er en norsk komponist, musiker, markedsfører, produkt- og grafisk designer. 
Strandbakken spilte keyboard i både Drama og New Drama.


== Diskografi ==


=== Drama ===
Breaking Away (1982)
High Time (1983)
Drama Greatest Hits (1984)
My Present (1985)
Take It Away (1987)
Escapades (1988)
Drama & Creation 1981–2006 (2006)


=== New Drama ===
Fantasized (1984)
The Wild World (1986)


=== Foffa (Foldvik Familiepark) ===
Foffa - For full musikk (2017) CD01-2017

Foldviksangen (P.A. Strandbakken / T. Siqveland)
Skrotnissen Skramle (P.A. Strandbakken / T. Siqveland)
Foffa (P.A. Strandbakken / T. Siqveland)
En liten kanin (T-G. Sundal - arr: Strandbakken/Siqveland)
Bondens sang (P.A. Strandbakken / T. Siqveland)
Bestevenn (P.A. Strandbakken / T. Siqveland)
Tøffen (P.A. Strandbakken / T. Siqveland)
Hipp, hipp, hipp hurra (P.A. Strandbakken / T. Siqveland)
Kattepus (P.A. Strandbakken / T. Siqveland)
Nattasang (P.A. Strandbakken / T. Siqveland)
Foldviksangen, sing-a-long (P.A. Strandbakken / T. Siqveland)


=== Deltar på ===
Musikkhuset: Rock er rekti (1985)
Heyday!: Pretty Close (1988)
Vestlandsfanden: Livet har aldri vært rettferdig (1991)


== Referanser ==


== Eksterne lenker ==
(en) Per Arne Strandbakken på Discogs
Peters benektelse (Caravaggio)

Peters benektelse (La Negazione di Pietro) er et maleri som ble fullført omkring 1610 av den italienske maleren Caravaggio. Den avbilder Peter som benekter Jesus etter at Jesus er arrestert. Maleriet er hos Metropolitan Museum of Art i New York. 


== Se også ==
Peters benektelse
Alpeglød

Alpeglød (fra tysk Alpenglühen) er et optisk fenomen som oppstår ved soloppgang og solnedgang når strølyset fra sola som står rett under horisonten lyser opp fjellsider og snøflekker mens forgrunnen ligger i (halv)mørke.
Fenomenet kan også oppstå på himmelen om lyset reflekteres av aerosoler i atmosfæren.


== Litteratur ==
«Alpenglühen» i Meyers Großes Konversations-Lexikon. 6. Auflage. Bd. 1, Bibliographisches Institut, Leipzig und Wien 1905, s. 370.


== Eksterne lenker ==
(en) Alpenglow – kategori av bilder, video eller lyd på Commons 
(en) Alpenglow – galleri av bilder, video eller lyd på Commons
Cuenca

Cuenca kan vise til:


== Steder ==
Cuenca (Spania) – by i Spania
Cuenca (provins) – provins i Spania
Cuenca (Ecuador) – by i Ecuador
Cuenca (Batangas) – bykommune i provinsen Batangas, Filippinene


== Personer ==
Mario Cuenca (født 1975) – argentinsk fotballspiller
Halfdan Strøm

Det finnes også en arkitekt kalt Halfdan Strøm.Halfdan Frithjof Strøm (født 4. november 1863 i Christiania, død 28. mars 1949 i Oslo) var en norsk maler, og en av de tre første professorer ved Statens kunstakademi fra 1909. 
Hans mest kjente maleri viser kong Haakon VII og prins Olav som ankommer Oslo høsten 1905, og møtes av statsminister Michelsen. Bildet ble malt i 1930. 


== Kunstnerisk virke ==
Strøm begynte i 1881 på Tegneskolen og på Knud Bergsliens malerskole. Allerede i 1882 etablerte han ateliersamarbeid i kunstnerkvarteret i Pultosten med Bertrand Hansen, Edvard Munch, Lorentz Norberg, Andreas Singdahlsen, Jørgen Sørensen og Thorvald Torgersen. Her fikk de i en viss grad veiledning fra Christian Krohg. I 1884 deltok han på Frits Thaulows «friluftsakademi» på Modum.
Motivkretsen i hans tidligste verk er arbeiderstrøkene og arbeidermiljø i Kristiania. Maleriet Skomakerverksted fikk Mention honorable ved Verdensutstillingen i Paris i 1889.
I 1892 hadde han et studieopphold i Paris. Det har blitt sagt at dette fikk en svært stor betydning for hans kunstnerskap både teknisk og hva gjaldt motivvalg: «Hans tekniske ferdigheter ble betraktelig forbedret, og han opplevde en større anerkjennelse enn tidligere. Også hans omgangskrets endret seg og befant seg etter hvert i de øvre samfunnslag. Det kom nye motivvalg inn i Strøms virksomhet; vi ser en større produksjon av portretter og ikke minst ubekymrede skildringer av solfylte landskaper og sommerens gleder».Sammen med malerkollegaen Christian Krohg og billedhuggeren Gunnar Utsond ble han i 1909 professor ved Statens Kunstakademi. Han var dessuten skolens direktør i perioden 1924–1935. Han var også styremedlem i Bildende Kunstneres Styre 1907–1927 og formann samme sted 1931–1936. 
Det har i ettertid blitt sagt om ham: «Han var på grunn av sitt elskverdige vesen en avholdt lærer; men hans undervisning kom ikke til å sette dype spor i norsk kunstliv».Han var innehaver av den italienske Sankt Mauritius' og Sankt Lasarus' orden, den franske Æreslegionen, den danske Dannebrogordenen og fra 1910 av St. Olavs Orden.


== Verker av Halfdan Strøm (utvalg) ==

		
		
		
		
		
		
		
		
		


== Referanser ==
Sikkerhetsstyring

Sikkerhetsstyring (en: Safety Management Systems – SMS) er systematiske aktiviteter for å oppnå og opprettholde et sikkerhetsnivå i overensstemmelse med de mål og krav en organisasjon har satt seg. I dette arbeidet inngår også kontinuerlig forbedring av sikkerheten. Sikkerhetsstyring er en aktivitet som løper parallelt med øvrige aktiviteter i organisasjonen.
Sikkerhetsstyringen kan være hendelsesbasert eller risikobasert. 
Hendelsesbasert sikkerhetsstyring er en reaktiv modell som innebærer at man iverksetter tiltak på bakgrunn av inntrufne ulykker, skader og uønskede hendelser.
Risikobasert sikkerhetsstyring er proaktivt sikkerhetsarbeid som forutsetter at man iverksetter tiltak før en alvorlig hendelse inntreffer.


== Se også ==
Risikostyring
Helse, miljø og sikkerhet (HMS)


== Eksterne lenker ==
Luftfartstilsynet
Statens jernbanetilsyn
NTNU ROSS
NTNUs Sikkerhetsdagene
Henrik Ernst Schäffer

Henrik Ernst Schäffer (født 17. september 1794 i Christiania, død 21. februar 1865 samme sted) var en norsk lærer, tollkasserer og legatstifter.
Han tok artium ved katedralskolen i 1817, tok senere anneneksamen og var fra 1819 lærer ved Kristiania Borgerskole, hvor han ble styrer i 1825. Da han etter en utenlandsreise i 1838 fikk beskjed om at lønnen var satt ned på grunn av sviktende elevtall, søkte han seg bort fra skolen. Han var deretter ansatt i Tollvesenet i Tvedestrand 1839–1861. 
Han var ugift, men var fosterfar for Marcus Thrane. En måned før sin død i 1865 opprettet han et testamente hvor han ga sin formue på 15 000 spesiedaler til et legat «hvorav Renterne skulle uddeles til unge Mennesker, der have Lyst og naturlige Anlæg til de skjønne Kunster og navnlig til Maler-, Billedhugger- og Digtekunsten, men som mangle de fornødne Midler til at kunne paabegynde og fortsætte deres Studium.»


== Kilder ==
Norsk biografisk leksikon. 1. utg.
Recto og verso

Recto og verso er begrep som betegner fram- og baksiden på skriftmateriale som papyrus, pergament, papir eller sedler. Tilsvarende begrep innen numismatikken er avers og revers.


== Recto ==
Ordet stammer fra det latinske rectus (rett) og betyr skriftmaterialets forside.
Fra begynnelsen ble begrepet brukt om innsiden av et sammenrullet papyrusark der man skrev teksten, i dag brukes begrepet først og fremst om de høyre sidene i en oppslått bok, altså sidene nummerert med oddetall.


== Verso ==
Ordet stammer fra det latinske versus (omvendt) og betyr skriftmaterialets bakside.
Fra begynnelsen ble begrepet brukt om utsiden av et sammenrullet papyrusark som vanligvis ville være blankt (uten skrift), i dag brukes begrepet først og fremst om de venstre sidene i en oppslått bok, altså sidene nummerert med partall.


== Referanser ==
Norges Volleyballforbund

Norges Volleyballforbund (NVBF) ble stiftet 11. august 1946. Forbundet består av syv regioner og 352 klubber. NVBF er medlem av Norges idrettsforbund og olympiske og paralympiske komité og Det internasjonale volleyballforbundet.


== Historikk ==
Volleyballaktiviteten i Norge regnes med å ha startet i 1935, da Rolf Hofmo, sekretæren i Arbeidernes Idrettsforbund (AIF), var på besøk i Sovjetunionen og lærte om volleyball. Ved hjelp av sølvpapirkuler på et ark demonstrerte han hvordan spillet foregikk for kvinneutvalget i AIF. I 1936 ble spillet, som i starten hadde navnet «nettball», tatt opp på programmet i AIF. De første treningene startet høsten samme året i kjelleren til Arbeiderbladet på Youngstorget i Oslo.
I 1970 fikk forbundet sin første ansatte, med kontor i Youngsgata 1, i samme huset som Norges Idrettsforbund holdt til. I 1975 flyttet forbundet sammen med de fleste andre særforbundene og Idrettsforbundet inn i eget hus på Rud i Bærum. I 1999 ble den seneste forflyttingen foretatt, og nå holder administrasjonen i volleyballforbundet til sammen med de fleste andre på Ullevaal Stadion i Oslo.


=== Presidenter. ===


== Organisering ==
Eliteserien er betegnelsen på det øverste serienivået i norsk volleyball. Under eliteserien kommer 1. divisjon, med flere divisjoner under. Norgesmesteren kåres i Norgesmesterskapet, men det finnes også NM for veteraner, juniorer, og for gutter og jenter. Forbundet administrerer også et landsomfattende mesterskap for videregående skoler. Siden 1993 har det også vært arrangert NM i sandvolleyball hvert år.


== Referanser ==


== Eksterne lenker ==
(no) Offisielt nettsted
Perri Shakes-Drayton

Perri Shakes-Drayton (født 21. desember 1988 i London) er en britisk hekkesprinter, som spesialiserer seg på 400 meter hekk. Hun begynte med friidrett i 2003, og hekkeløp fra 2005,, og har EM-medaljer som både junior og senior. 


== Karriere ==
Hun ble kjent ved det engelske skolemesterskapet, der hun satte ny britisk juniorrekord på 400 m hekk. Hun gjorde sin første store internasjonale opptreden ved Junior-VM i friidrett 2006, der hun endte på åttendeplass, og satte ny personlig rekord på 57,52 sekunder. Hun tok sølv ved Junior-EM 2007, med tiden 56,46, som var ny britisk juniorrekord. 
Shakes-Drayton vant 400 m hekk på kvalifiseringen til OL 2008, men klarte ikke å nå kvalifiseringsgrensen. Dermed ble veteranen Tasha Danvers valgt ut til å representere Storbritannia i stedet, og hun vant OL-bronse. Shakes-Drayton har i stedet et mål om medalje ved 2012-OL i London. Ved det britiske mesterskapet 2009 i Birmingham kom hun på andreplass på 400 meter, bak regjerende verdensmester Christine Ohuruogu, men satte ny personlig rekord. Senere deltok hun i U23-EM i friidrett 2009, der hun vant gull på 400 m hekk med tiden 55,26 sekunder, som var ny personlig rekord. Dermed sikret hun en plass på Storbritannias landslag, og ble tatt ut til VM i friidrett 2009, noe hun kommenterte slik: "Jeg liker at folk snakker om meg. Det betyr at jeg må gjøre noe riktig akkurat nå. Nå må jeg leve opp til publisiteten, fordi publisitet er meningsløst hvis du ikke lever opp til det. "Da hun deltok ved VM i friidrett 2009 i Berlin, nådde hun semifinalen, men endte på syvendeplass i sitt heat med tiden 57,57 sekunder. Hun nådde dermed ikke finalen. Hun løp inn til ny personlig rekord på 54,91 sekunder på 400 m hekk da hun vant Memorial Primo Nebiolo i juni 2010. 
I Tasha Danvers' fravær var Shakes-Drayton og Eilidh Child de eneste representantene fra Storbritannia ved EM i friidrett 2010 i Barcelona. Shakes-Drayton endte på 2.-plass i sitt innledningsheat, med tiden 55,35. Deretter endte hun på 3.-plass i sin semifinale, og kvalifiserte seg til finalen med ny personlig rekord på 54,73. I finalen endte hun på tredjeplass og vant bronse, med ny personlig rekord på 54,18. Hun deltok også på stafettlaget som vant bronse på 4 x 400 meter, bak Russland og Tyskland. 


== Referanser ==


== Eksterne lenker ==
(en) Perri Shakes-Drayton – Olympics.com 
(en) Perri Shakes-Drayton – Olympic.org 
(en) Perri Shakes-Drayton – Olympedia 
(en) Perri Shakes-Drayton – Sports-Reference (OL-resultater – arkivert) 
(en) Perri Shakes-Drayton – Storbritannias olympiske komité 
(en) Perri Shakes-Drayton – World Athletics 
(en) Perri Shakes-Drayton – Diamond League 
(en) Perri Shakes-Drayton – Track and Field Statistics 
(en) Offisiell hjemmeside
(en) Profil på European Athletics
(en) Profil hos Power of 10
I Can’t Help It (If I’m Still in Love with You)

«I Can't Help It (If I'm Still in Love with You)» er en amerikansk country and westernballade, skrevet av Hank Williams.


== Originalversjonen ==
Hank Williams with His Drifting Cowboys spilte inn sangen 16. mars 1951. Den ble utgitt på 78-platen MGM 10961 og på singlen MGM K10961.


== Norske versjoner ==
Kjell Grunnteig og Lars Børke har skrevet norsk tekster. Grunnteigs versjon bærer tittelen «Kan jeg hjelpe at jeg elsker deg ennu?». Børkes versjon heter «Kun en gylden ring med tre ømme ord»ørke), sang: Ottar Johansen & Lillian Askeland 


=== Innspillinger ===


== Referanser ==
Neograss

Neograss er et progressivt rockeband fra Norge som ble dannet i Tromsø. Bandet ga ut sitt debutalbum The Sea of Tranquility 2. august 2010, hvor de forsøker å blande to tilsynelatende svært så ulike sjangre: bluegrass og progrock.


== Historie ==
Originalt ble bandet startet opp i 2006 av Emil og Tore-Morten som et rent bluegrassband kalt "Neograss Unit". De ble raskt forsterket av Åsmund og Aleksander (kontrabass og trommesett) og tilførte progressive elementer, som Mellotron, odde taktarter og china-symbaler. Dette resulterte i et navneskifte og utgivelsen av deres første album.15. mai 2011 kom bandets andre utgivelse, Smokey Reeds the Bandit, hvor de hyller Jerry Reed og filmen Smokey and the Bandit. Her ble også Benjamin Mørk (mellotron/piano) medlem av bandet.


=== Stumfilm ===
Under TIFF's "Stumfilmdagene 2011" på Verdensteatret i Tromsø åpnet Neograss og thrashmetallbandet Defender festivalen med å spille nyskrevet musikk til filmen "The Lost World". Denne konserten ble lydfestet og gitt ut 7. februar 2012.


=== Overtru ===
I februar 2012 gikk Neograss i studio sammen med Tromsø Kammerorkester for å spille inn Overtru fra Yttersia, et album som omhandler norske sagn og myter, da spesielt draugen, huldra og Nøkken. På innspillingen blir det brukt folkeinstrumenter som dulcimer, munnharpe og seljefløyte. Dette er bandets første plate hvor det synges på nordnorsk og har en bevisst endring av tonalitet mot Lydisk b7 for å få frem "folketonesoundet". Platen ble sluppet 26. april med en felles konsert på Studenthuset driv i Tromsø, en konsert som også ble lydfestet og gitt ut 19. desember 2012.
Til denne konserten ble Kjetil Andreassen (gitar) med i bandet for å avløse TMA slik at han kunne fokusere mer på mellotron.


=== Duo Holistique ===
Som et sideprosjekt startet Emil og TMA opp en mellotronikaduo med tanke på å lage remixer av tidligere utgitte Neograsslåter. Det utviklet seg til et fulltidsprosjekt og i 2013 ble den uavhengige samlingen "Musique Pour Urinoirs" gitt ut. En samling som i konsept kan sammenlignes med Brian Enos Ambient 1: Music for Airports. I 2014 kom 3 utgivelser; "Le Duo", "Le Exorcists" og "Nous allons à Nashville".


== Medlemmer ==


=== Nåværende medlemmer ===
Emil Bekkevold - Vokal, banjo, tangenter, seljefløyte, dulcimer, munnharpe
Tore Morten Andreassen - Gitar, bass, mellotron
Bjørn André Syverinsen - Trommesett


=== Assosierte medlemmer ===
Åsmund Wilter Kildal Eriksson - Bass
Aleksander Kostopoulos - Trommesett
Benjamin Mørk - Tangenter
Kjetil Andreassen - Gitar


== Diskografi ==


=== Studioalbum ===
The Sea of Tranquility (2010)
Smokey Reeds the Bandit (2011)
Atlantis (2011)
Overtru fra Yttersia (2012)
Draumkvedet (2015)
Talisman (2021)


=== Konsertalbum ===
Neograss & Defender – The Lost World (2012)
Live in Tromsø 2012 (2012)


=== Diverse ===
Future Soundscapes (Holistic Remix) (Singel – 2012)
Legenden (Holistic Remix) (Singel – 2012)
Snowman (Singel – 2013)


== Referanser ==


== Eksterne lenker ==
(en) Neograss på Discogs 
(en) Neograss på MusicBrainz 
Progarchives Nettportal med diskografi, anmeldelser etc.
neograss.net Den offisielle Neograss-nettsiden